
DR 30.7.2018                                                               21                    

 
Bayangkan kalau seluruh Malaysia, kita boleh melibatkan semua rakyat yang perlu 

bantuan.  Diberikan bantuan tanpa kehadiran ahli politik.  Masuk dalam sistem MyKad.  Sudah 
dilaksanakan oleh KPKT, Zakat Selangor, Majlis Agama Islam Melaka dan sekarang sedang 
diselidik oleh kementerian-kementerian tertentu. Yang saya pinta kenapa?  

Peringkat PBB, peringkat dunia melihat negara-negara yang melakukan subsidi 
cashless transaction ini, akhirnya syaratnya apa? Akaun MyKad mereka boleh diaudit. Anak-
anak mereka diwajibkan pergi ke sekolah, para ibu diberikan latihan kewangan oleh Bank 
Negara Malaysia.  Selepas setahun, kita boleh pantau, kita boleh lihat apakah keberkesanan 
perubahan kepada pembangunan sosial dan inklusif buat mereka ini.  

Tuan Yang di-Pertua, pemberian kebajikan bukannya alat politik murahan. Kita 
harus benar-benar realisasikan kenyataan ini. Kita juga melihat miskin dari segi peluang 
pekerjaan. Di saat ini saya ingin bangkitkan kata-kata pengasas forum ekonomi dunia, 
Profesor Klaus Schwab berkait dengan Revolusi Industri. Cabarannya bukan soal tahu 
robotics, coding ataupun mempunyai cukup pembangunan insan tetapi cabaran Revolusi 
Industri 4.0 turut merangkumi pentadbiran kerajaan dan hubungan antara masyarakat.   

Saya ingin bangkitkan Tabung PTPTK di sini kerana isu dan masalah utama 
pentadbiran dan kerajaan. Ya, kita mungkin warisi masalah. Akan tetapi yang mengejutkan 
saya dalam lawatan saya kepada semua institusi TVET. Antara geran yang dipotong akibat 
siasatan rasuah Tabung PTPK tahun lepas melibatkan mantan Menteri Sumber Manusia dan 
team beliau. Walaupun belum ada lagi hukuman, masih dalam siasatan,  saya akui.  Isunya 
ialah pihak manakah yang terpalit dalam program, jumlah sebanyak RM345 juta untuk PTPK, 
tetapi geran latihan TVET bagi golongan B40 ditangguhkan sehingga ke saat ini.   

Bayangkan, Tuan Yang di-Pertua, di mana-mana institusi yang mendapat rating lima 
bintang, mereka tidak mampu untuk menyekolahkan anak-anak muda yang peluang mereka 
ke depan, dapat jaminan pekerjaan hanya menerusi institusi TVET.  Kita tidak boleh berdiam 
diri dalam hal ini. Saya pohon Kementerian Sumber Manusia. Saya tahu ketakutan, 
kegusaran, jangan di seleweng. Akan tetapi saya hendak tekankan kerana ini era Malaysia 
Baharu. Kalau dulu, laporan-laporan daripada PwC, Boston Consulting Group mungkin 
dijadikan dokumen rahsia.  

Akan tetapi sekarang, laporan Boston Consulting Group, hatta tentang apa?  
Tentang ranking setiap institusi TVET yang mana high performing, yang mana mungkin 
bermasalah,  sudah ada dalam tangan kementerian.  Yang kita boleh buat, buat fasa pertama, 
tolonglah lunaskan bantuan PTPK.  Kita kena faham setiap bulan, setiap hari kita tangguhkan 
pemberian,  berapa ribu anak-anak muda di luar sana yang memerlukan masa depan yang 
terjamin. Bagaimana mereka hilang peluang tersebut, Tuan Yang di-Pertua.   

Tuan Yang di-Pertua, saya juga ingin mengatakan, atas dasar ini, Kementerian 
Pendidikan, saya ucapkan terima kasih kerana memberikan saya peluang untuk belajar dan 
bersama memperkasakan TVET.   

Saya ingin mengajak kesemua Ahli-ahli Parlimen Barisan Nasional juga bersama 
dalam arah ini kerana semua warga kita, pengundi kita akan tentu bergantung kepada TVET. 
Bergantung kepada bidang ini untuk berjaya ke depan. Memandangkan saya tidak banyak 
masa. Hanya saya sudahi di sini. Tanggungjawab besar juga kepada Pengerusi HRDF yang 
baru. Tahun ini, levinya RM750 juta untuk latihan. Menjelang dua tahun lagi, naik sampai 
RM1.5 bilion. Saya minta setiap sen yang kita ada, kita harus sasarkan kepada mereka yang 
benar-benar memerlukan.  

Saya sudahi dengan menyatakan hasrat saya, harapan tinggi menggunung. Saya 
pohon untuk kita ingat kejayaan kita bergantung bukan sahaja atas dasar rakyat mahu 
berubah tetapi peralihan kuasa yang dilihat oleh seluruh dunia ini juga bergantung kepada 
kesediaan Yang Berhormat Tapah, Yang Berhormat Jeli, Yang Berhormat Besut, Yang 
Berhormat Batang Lupar, Yang Berhormat Rembau kerana sudi untuk membantu 
menyerahkan portfolio semasa peralihan kuasa berlaku.  

Atas dasar itu, saya berharap dengan semangat Malaysia baru ini, kita benar-benar 
memberikan harapan dan merealisasikan semua janji kita untuk melaksanakan reformasi 
buat rakyat. Terima kasih. Yang Berhormat dari Permatang Pauh mohon menyokong.  

 



Bayangkan kalau seluruh Malaysia, kita boleh melibatkan semua rakyat yang perlu. bantuan. Diberikan bantuan tanpa kehadiran ahli politik. Masuk dalam sistem MyKad. Sudah dilaksanakan oleh KPKT, Zakat Selangor, Majlis Agama Islam Melaka dan sekarang sedang diselidik oleh kementerian-kementerian tertentu. Yang saya pinta kenapa?. Peringkat PBB, peringkat dunia melihat negara-negara yang melakukan subsidi cashless transaction ini, akhirnya syaratnya apa? Akaun MyKad mereka boleh diaudit. Anak- anak mereka diwajibkan pergi ke sekolah, para ibu diberikan latihan kewangan oleh Bank Negara Malaysia. Selepas setahun, kita boleh pantau, kita boleh lihat apakah keberkesanan perubahan kepada pembangunan sosial dan inklusif buat mereka ini. Tuan Yang di-Pertua, pemberian kebajikan bukannya alat politik murahan. Kita harus benar-benar realisasikan kenyataan ini. Kita juga melihat miskin dari segi peluang pekerjaan. Di saat ini saya ingin bangkitkan kata-kata pengasas forum ekonomi dunia, Profesor Klaus Schwab berkait dengan Revolusi Industri. Cabarannya bukan soal tahu robotics, coding ataupun mempunyai cukup pembangunan insan tetapi cabaran Revolusi Industri 4.0 turut merangkumi pentadbiran kerajaan dan hubungan antara masyarakat. Saya ingin bangkitkan Tabung PTPTK di sini kerana isu dan masalah utama pentadbiran dan kerajaan. Ya, kita mungkin warisi masalah. Akan tetapi yang mengejutkan saya dalam lawatan saya kepada semua institusi TVET. Antara geran yang dipotong akibat siasatan rasuah Tabung PTPK tahun lepas melibatkan mantan Menteri Sumber Manusia dan team beliau. Walaupun belum ada lagi hukuman, masih dalam siasatan, saya akui. Isunya ialah pihak manakah yang terpalit dalam program, jumlah sebanyak RM345 juta untuk PTPK, tetapi geran latihan TVET bagi golongan B40 ditangguhkan sehingga ke saat ini. Bayangkan, Tuan Yang di-Pertua, di mana-mana institusi yang mendapat rating lima bintang, mereka tidak mampu untuk menyekolahkan anak-anak muda yang peluang mereka ke depan, dapat jaminan pekerjaan hanya menerusi institusi TVET. Kita tidak boleh berdiam diri dalam hal ini. Saya pohon Kementerian Sumber Manusia. Saya tahu ketakutan, kegusaran, jangan di seleweng. Akan tetapi saya hendak tekankan kerana ini era Malaysia Baharu. Kalau dulu, laporan-laporan daripada PwC, Boston Consulting Group mungkin dijadikan dokumen rahsia. Akan tetapi sekarang, laporan Boston Consulting Group, hatta tentang apa? Tentang ranking setiap institusi TVET yang mana high performing, yang mana mungkin bermasalah, sudah ada dalam tangan kementerian. Yang kita boleh buat, buat fasa pertama, tolonglah lunaskan bantuan PTPK. Kita kena faham setiap bulan, setiap hari kita tangguhkan pemberian, berapa ribu anak-anak muda di luar sana yang memerlukan masa depan yang terjamin. Bagaimana mereka hilang peluang tersebut, Tuan Yang di-Pertua. Tuan Yang di-Pertua, saya juga ingin mengatakan, atas dasar ini, Kementerian Pendidikan, saya ucapkan terima kasih kerana memberikan saya peluang untuk belajar dan bersama memperkasakan TVET. Saya ingin mengajak kesemua Ahli-ahli Parlimen Barisan Nasional juga bersama dalam arah ini kerana semua warga kita, pengundi kita akan tentu bergantung kepada TVET. Bergantung kepada bidang ini untuk berjaya ke depan. Memandangkan saya tidak banyak masa. Hanya saya sudahi di sini. Tanggungjawab besar juga kepada Pengerusi HRDF yang baru. Tahun ini, levinya RM750 juta untuk latihan. Menjelang dua tahun lagi, naik sampai RM1.5 bilion. Saya minta setiap sen yang kita ada, kita harus sasarkan kepada mereka yang benar-benar memerlukan. Saya sudahi dengan menyatakan hasrat saya, harapan tinggi menggunung. Saya pohon untuk kita ingat kejayaan kita bergantung bukan sahaja atas dasar rakyat mahu berubah tetapi peralihan kuasa yang dilihat oleh seluruh dunia ini juga bergantung kepada kesediaan Yang Berhormat Tapah, Yang Berhormat Jeli, Yang Berhormat Besut, Yang Berhormat Batang Lupar, Yang Berhormat Rembau kerana sudi untuk membantu menyerahkan portfolio semasa peralihan kuasa berlaku. Atas dasar itu, saya berharap dengan semangat Malaysia baru ini, kita benar-benar memberikan harapan dan merealisasikan semua janji kita untuk melaksanakan reformasi buat rakyat. Terima kasih. Yang Berhormat dari Permatang Pauh mohon menyokong.